VAIO Ръководство на потребителя

Задача

# Изключване на компютъра VAIO

Изключете компютъра VAIO правилно, за да избегнете загубата на незаписани данни.

1. Изключете периферните устройства, свързани към компютъра VAIO.

1. Запишете данните си и затворете всички изпълняващи се приложения.

1. Отворете препратките [Подробности] и изберете препратката Настройки (Settings).

1. Изберете Изключване (Power) и Изключване (Shut down).

След известно време компютърът VAIO автоматично ще се изключи, а зеленият индикатор за захранване ще престане да свети.
Преди да затворите капака на LCD екрана, се уверете, че индикаторът е изключен.
Забележка

- Неправилното изключване може да предизвика загуба на незаписаните данни или повреда на компютъра VAIO.

- За да изключите компютъра VAIO напълно от източник на променливотоково захранване, изключете компютъра, след което изключете захранващия кабел от електрическия контакт.

## Пълно изключване на компютъра VAIO

Можете да изключите компютъра VAIO напълно, като го поставите в режим ACPI S5. Процесът на стартиране отнема повече време при този режим, отколкото при режима на бързо стартиране.

1. Изключете периферните устройства, свързани към компютъра VAIO.

1. Запишете данните си и затворете всички изпълняващи се приложения.

1. Отворете препратките [Подробности] и изберете препратката Настройки (Settings).

1. Изберете Изключване (Power), натиснете и задръжте клавиша Shift, след което изберете Изключване (Shut down).

След известно време компютърът VAIO автоматично ще се изключи, а зеленият индикатор за захранване ще престане да свети.
Сродна тема
Включване на компютъра VAIO
Рестартиране на компютъра VAIO
Използване на режима на заспиване
Бележки за използването на източника на захранване