VAIO Ръководство на потребителя

Справка

# Бележки относно използването на SD карти с памет

Преди да използвате SD карти с памет, прочетете предпазните мерки за правилна употреба по-долу.

- Дръжте SD картите с памет далече от деца. Има опасност от поглъщане.

- Не докосвайте конектора на SD картата с памет с пръст или с метални предмети.

- SD картата с памет съдържа деликатни електронни компоненти. Не го удряйте, огъвайте или изпускайте.

- Не разглобявайте и не модифицирайте SD карта с памет.

- Не мокрете SD карта с памет.

- Не я използвайте и не я съхранявайте на места, изложени на:

- Прекомерно висока температура, като например в автомобил, паркиран на слънце

- Пряка слънчева светлина

- Висока влажност или разяждащи материали

- Прекомерен прах

- Използвайте SD карти с памет и адаптери, съвместими с поддържаните стандарти от компютъра VAIO. Възможно е несъвместима карта или адаптер да заседне в слота и да доведе до повреда на компютъра.

- Не можете да записвате данни на SD карта с памет, която е защитена срещу запис.

- Препоръчително е да правите архивно копие на важните данни.

- Съхраняваните данни може да се загубят или повредят, ако:

- Премахнете дадена SD карта с памет или изключите компютъра VAIO, докато индикаторът за достъп до носителя свети.

- Използвате SD карта с памет на място, където работата й може да бъде нарушена от статично електричество или електрически шум.

- При пренасяне на SD карта с памет я поставете в нейната кутия, за да я предпазите от статично електричество.

- Преди да използвате SD карта с памет с устройство, различно от компютър, като например цифров фотоапарат или преносимо аудио устройство, форматирайте (инициализирайте) SD картата с памет с помощта на устройството.
  Възможно е някои устройства да не поддържат файловия формат за компютри и да ви показват съобщение с препоръка да форматирате носителя SD картата с памет. В този случай копирайте данните от картата на компютъра VAIO, след което форматирайте картата с помощта на устройството. Всички данни на SD картата с памет ще се изтрият при форматиране.
  За повече информация вж. ръководството, предоставено с устройството.

- Не поставяйте други предмети в слота за SD карта с памет.

- Слотът за SD карта с памет може да се използва за четене/записване само на поддържани карти с памет и не може да се използва за други цели.

- SD карти с памет (до 2 ГБ), SDHC карти с памет (до 32 ГБ) и SDXC карти с памет (до 64 ГБ), достъпни на пазара към май 2012, са тествани за съвместимост и одобрени за работа с вашия компютър VAIO. Въпреки това не се гарантира, че всички SD карти с памет, SDHC карти с памет или SDXC карти с памет ще са съвместими с компютъра.

- Слотът за SD карта с памет на компютъра VAIO не поддържа функцията за защита на авторските права на SD картата с памет, SDHC картата с памет и SDXC картата с памет.

- Не се опитвайте да поставите различен тип карта с памет или адаптер за карта с памет в слота за карта с памет. Несъвместима карта с памет или адаптер за карти с памет може да заседне в слота и да доведе до повреда на компютъра VAIO.

- Някои видове SD карти с памет, като например тези, които включват UHS (функция за пренос на данни с изключително висока скорост), може да се загреят до много висока температура поради непрекъснатия активен достъп до тях. В такъв случай изчакайте известно време, докато картата с памет се охлади, преди да я извадите.

Сродна тема
Поставяне/премахване на SD карта с памет